Ալպերթ Ազարեան

Ալպերթ Ազարեան (), Խորհրդային Հայաստանի մարմնամարզիկ, օղակներու վարժութեան ախոյեան ու մասնագէտ, «Օղակներու թագաւոր», մարմնամարզութեան զանազան վարժութիւններու քանիցս ախոյեան՝ Ողիմպիական խաղեր (1956, 1960), համաշխարհային ախոյեանութեան խաղեր (1954, 1958), Ասիական խաղեր (1963), Եւրոպայի խաղեր (1955), եւ այլն։

 Կենսագրական գիծեր 

 Առաջին տարիները 
Ծնած է 1929-ին, հայազգի արհեստաւորի ընտանիքի մէջ։ 1939-ին ընտանեօք Վանաձոր կը տեղափոխուին, իսկ 1947-ին՝ Երեւան։

1944-ին, հօր մահէն ետք, կը ստիպուի աշխատիլ իրեւ դարբինի աշկերտ, միաժամանակ երեկոյեան ժամերուն դպրոց յաճախելով։

 Մարմնամարզիկ 
1946-ին կը սկսի մարմնամարզումով զբաղիլ՝ ըմբշամարտով եւ ծանրամարտով։

1948-ին կ'ընդունուի Մարմնակրթութեան հայկական պետական դպրոցը (Հայկական մարմնակրթութեան հիմնարկին մէջ), ուրկէ շրջանաւարտ կ'ըլլայ 1952-ին։ Ուսման զուգահեռ, մարմնամարզութեամբ կը զբաղի։

 Մարմնամարզութեան ախոյեան 
1953-ին Հայաստանի հաւաքականին հետ կը մասնակցի Լենինկրատի մէջ կայացած Խորհրդային Միութեան միջ-մարմնամարզական մրցումներուն եւ ԽՍՀՄ ախոյեան կը դառնայ օղակի վարժութեան մէջ։ Այնուհետեւ, ԽՍՀՄ հաւաքականին հետ կը մասնակցի բազմաթիւ ախոյեանական մրցաշարքերու, որոնք տեղի ունեցած են 49 պետութիւններու մէջ՝ Ողիմպիական խաղեր, Համաշխարհային Ախոյեանութեան խաղեր, Ասիական խաղեր, Եւրոպայի ախոյեանութեան մրցաշարքեր, Խորհրդային Միութեան միջ-երկիրներու ախոյեանութեան խաղեր, Միջազգային մրցաշարքեր, նուաճելով 45 ոսկեայ, 42 արծաթեայ եւ 10 պղինձէ մետալներ։

 Ողիմպիական Խաղեր 
Մարմնամարզումի օղակներու վարժութեան պատմութեան մէջ, Ազարեան երկու մարզիներէն մէկն է, որ երկու Ողիմպականներու ոսկեայ մետալակիր է։ Երկրորդը, Ճափոնցի Աքինորի Նաքայաման է, որ յաջողած է Ազարեանէն 12 տարի ետք՝ (1968, 1972)։

 1956, (Մելպուրն, Աւստրալիա)․ 2 ոսկեայ՝ օղակներու վարժութիւն եւ ընդհանուր հաւաքական:
 1960, (Հռոմ)․ 1 ոսկեայ մետալ՝ օղակներու վարժութիւն եւ 1 արծաթեայ ընդհանուր հաւաքական:

 Մարմնամարզի Համաշխարհային ախոյեանութեան մրցաշարքներ 

 1954, (Հռոմ)․ 2 ոսկեայ մետալներ՝ 1 օղակներու վարժութեան եւ 1 հաւաքական ընդհանուր:
 1958, (Մոսկուա)․ 2 ոսկեայ մետալներ՝ 1 օղակներու վարժութիւն ու 1 ընդհանուր հաւաքական եւ 1 արծաթեայ՝ զուգաձողեր:

 Եւրոպային Ախոյեանութեան մրցաշարքներ 
1955, (Ֆրանքֆուրթ)․ 2 ոսկեայ մետալներ՝ օղակներու վարժութեան ու զուգաձողեր, 2 արծաթեայ՝  ընդհանուր անձնական ու բարձրաձողեր:մինի|Ալպերթ Ազարեան (1977)
 Ասիական երկիրներու միջազգային մրցաշարք 
1963, (Ճաքարթա, Հնդկաչին)․ 2 ոսկեայ մետալներ՝ օղակներու եւ զուգաձողերու վարժութիւններ:

 Մարմնակրթութեան ասպարէզ 
1964-ին կը քաշուի մարմնամարզումի մարզիկի գործունէութենէն եւ յանձն կ'առնէ «Երեւանի քաղաքային ժողովակրթութեան մարմնամարզութեան մասնագիտացած Դպրոց»ին տնօրէնութիւնը։ 

1964 -2000 թուականներուն ընթացքին կայացող Ողիմպիական խաղերուն պատուաւոր հիւրը կ'ըլլայ։

2004-ի (Աթէնք) եւ 2008-ի (Փեքին) Ողիմպիական Խաղերուն բացման շքերթին, Հայաստանի հաւաքականին դրօշակակիրն է։

27 Յուլիսին Լոնտոնի Ողիմպիական մարզադաշտին վրայ տեղի ունեցած «Լոնտոն 2012»ի Ողիմպիական խաղերուն բացման հանդիսաւոր հանդիսութեան Հայաստանի պատուիրակութեան դրօշակակիրը կ'ըլլայ Ալպերթ ԱզարեանըԱլպերթ Ազարեան:

2012-ին գլխաւորած է Հայաստանի մարմնամարզութեան եւ աքրոպաթիքի ֆետերասիոնը:
մինի|Ալպերթ Ազարեան մարմնամարզութեան ողիմպիական հերթափոխի մանկապատանեկան մարզադպրոցը:

 Պարգեւներ 

 2000-ին կը հռչակուի Երեւանի պատուաւոր քաղաքացի։
 2000-ին կ'արժանանայ «Լոռուայ ասպետ» շքանշանին։
 1964-ին հիմնուած Երեւանի մարմնամարզութեան ողիմպիական հերթափոխի մանկապատանեկան մարզադպրոցը կը վերանուանուի Ալպերթ Ազարեան մարմնամարզութեան ողիմպիական հերթափոխի մանկապատանեկան մարզադպրոց։
 2000-ին Հայաստանի Մարզական Մամուլի Լրագրողներու Դաշնակցութեան կողմէ կը ճանչցուի իբրեւ Ի․ դարու Հայաստանի լաւագոյն մարզիկը։
 2007-էն, ամէն տարի Երեւան կը հիւրասիրէ «Ալպերթ Ազարեան մարմնամարզումի մրցաշարք»ը։
 2009-ին, Ազարեանի ի պատիւ դրոշմաթուղթ կը հրատարակուի։
 2013-ին կ'արժանանայ «Հայրենիքին մատուցած ծառայութիւններուն համար» Ա․ աստիճանի մետալին։
 Հայաստանի Ազգային ողիմպիական կոմիտէի պատուոյ նախագահն է եւ Հ․Հ․ մարմնամարզութեան դաշնակցութեան նախագահը։
մինի|Ալպերթ Ազարեան մարմնամարզութեան ողիմպիական հերթափոխի մանկապատանեկան մարզադպրոց․ Հայաստանի առաջին Ողիմպիական մետալակիր Հրանդ Շահինեանի յուշարձանը

 Անձնական կեանք 
Ալպերթ Ազարեան բախտաւորուած է երեք զաւակով՝ երկու աղջիկ եւ մէկ տղայ։  Տղան՝Էդուարդ, հետեւած է հօր հետքերուն եւ դարձած է 1980-ին Մոսկուայի Ողիմպիական խաղերուն մարմնամարզումի հաւաքական մրցումներուն ոսկեայ մետալակիր, իսկ 1978-ին Համաշխարհային Ախոյեանութեան խաղերուն անձնական ընդհանուր վարժութիւններուն պղինձէ մետալակիր եւ հաւաքական ընդհանուր վարժութիւններուն՝ արծաթեայ մետալակիր։

 «Ազարեանական խաչ» 
1953-ին Հայաստանի հաւաքականին հետ Լենինկրատի մէջ կայացած Խորհրդային Միութեան միջ-մարմնամարզական մրցումներուն մասնակցած ատեն, օղակներու վարժութեան ոսկեայ մետալը կը նուաճէ։ Օղակներու վարժութեան ունեցած ներկայացման ընթացքին, անգիտակցաբար կը յաջողի անկարելին՝«խաչի վարժութեան» կանգուն մնալ անհրաժեշտ երեք վայրկեանը եւ մարմինը շրջել դէպի աջ ու դէպի ձախ։ Այս երեք վայրկեանուան ընթացքին կատարած վարժութիւններուն ամբողջութիւնը, Մարմնամարզումի Միջազգային Ֆետերասիոնը (դաշնակցութիւնը) կ'անուանէ «Ազարեանական խաչ» Azaryan CrossԱզարեանի օղակներու վարժութիւնը ,Տեսերիզ՝ Ազարեանական խաչ։

Լոռուայ ասպետՀԱՅԱՍՏԱՆԻ ՀԱՆՐԱՊԵՏՈՒԹԵԱՆ ՄԵՏԱԼՆԵՐՈՎ ՊԱՐԳԵՒԱՏՐԵԼՈՒ ՄԱՍԻՆԱլպերթ ԱզարեանՀայ լեգենդար մարմնամարզիկ Ալբերթ Ազարեանը 80 տարեկան է, 11-2-2009Ալպերթ Ազարեան. «Իմ հաշուարկներով ես հիմա 40 տարեկան եմ», 13-02-2009Ալպերթ ԱզարեանԱԶԱՐԵԱՆԱԿԱՆ ԽԱՉԻ ՊԱՏՄՈՒԹԻՒՆԸ«Ազարեանական խաչի» 3 վայրկեանները. ինչպէս էին իտալացիները անհնարինը պահանջում նրա համար, 31-12-2017, Ռուբէն Գիւլմիսարեան1956-ի Ողիմպիական խաղերու մարմնամարզումի ախոյեաններԷդուարդ ԱզարեանԵրեւանում տեղի կ'ունենայ «Ալպերթ Ազարեանի բաժակ» մարմնամարզութեան մրցաշարքը, 8-06-2010«Հայփոստը» թողարկում է Հայաստանի ողիմպիական ախոյեաններուն նուիրուած նամականիշներՏեսերիզ, Ալպերթ Ազարեան, International Gymnastics Hall of Fame, 2013 դասապահ

 Ազարեանին կիսանդրին 
1 Դեկտեմբեր 2022-ին, Երեւանի Ալպերթ Ազարեանի անուան մարմնամարզութեան ողիմպիական հերթափոխի մանկապատանեկան մարզադպրոցին մէջ տեղադրուած է ողիմպիական խաղերու եռեակի, աշխարհի, ասիական խաղերու, Եւրոպայի ախոյեան Ալպերթ Ազարեանին կիսանդրին:

Կիսանդրիին հեղինակը քանդակագործ, Նկարիչներու միութեան անդամ Գերասիմ Շահվերտեանն է:

 Տե՛ս նաեւ 
Հրանդ Շահինեան

 Ծանօթագրութիւններ 

 Արտաքին յղումներ 

 Մարմնամարզի համաշխարհային Ախոյեաններու ցուցակ
 Մարմնամարզի համաշխարհային Մրցաշարքի հաւաքականներու Ախոյեաններ
 Երեւանի պատուաւոր քաղաքացիներու ցանկ
 Ալպերթ Ազարեանի անուան մարմնամարզութեան օլիմպիական հերթափոխի մանկապատանեկան մարզադպրոց
Ողիմպիական Խաղերուն բացման շքերթին, Հայաստանի հաւաքականի դրօշակակիրներ

Ստորոգութիւն:Մարզիկներ
Ստորոգութիւն:Հայազգի մարզիկներ
Ստորոգութիւն:Հայաստանի մարզիկներ
Ստորոգութիւն:Մարմնամարզութիւն
Ստորոգութիւն:Մարմնամարզութեան հայազգի մարզիկներ
Ստորոգութիւն:1929 ծնունդներ
Ստորոգութիւն:11 Փետրուարի ծնունդներ
Ստորոգութիւն:Գանձակ ծնունդներ
Ստորոգութիւն:Հայ մարմնամարզիկներ
Ստորոգութիւն:Երեւանի պատուաւոր քաղաքացիներ